sukhrobnurali/uzbek-legal-corpus huggingface dataset:
DAVLAT TEST MARKAZI TARKIBIDA KADRLAR TAYYoRLASh SIFATINI NAZORAT QILISh, PEDAGOG KADRLAR VA TAʼLIM MUASSASALARI ATTESTATSIYASI BOShQARMASINI TAShKIL ETISh TOʻGʻRISIDA
(resolution, 2017-07-25)

“Taʼlim toʻgʻrisida”gi Oʻzbekiston Respublikasi Qonuni va Kadrlar tayyorlash milliy dasturi talablari asosida taʼlim sifatini ijtimoiy-iqtisodiy sohalarda olib borilayotgan islohotlar talablariga muvofiq yuksak darajaga koʻtarish, kadrlar bilimi va ular tayyorgarligi sifatini nazorat qilish hamda xolisona baholash tizimini tashkil etish maqsadida Vazirlar Mahkamasi qaror qiladi: 1. Davlat test markazi tarkibida Kadrlar tayyorlash sifatini nazorat qilish, pedagog kadrlar va taʼlim muassasalari attestatsiyasi boshqarmasi (keyingi oʻrinlarda — Boshqarma) tashkil etilsin. 2. Boshqarma Oliy va oʻrta maxsus taʼlim vazirligining Oliy va oʻrta maxsus oʻquv yurtlarini davlat attestatsiyasi va akkreditatsiyasidan oʻtkazish hamda nazorat qilish bosh boshqarmasi va Xalq taʼlimi vazirligining Davlat taʼlim standartlari boʻyicha respublika inspeksiyasiga ajratilgan mablagʻ va shtatlar soni doirasida tashkil etilsin. Oliy va oʻrta maxsus taʼlim vazirligi va Xalq taʼlimi vazirligi ikki hafta muddatda mazkur tugatiladigan boʻlinmalarini moddiy-texnika resurslarini Davlat test markazi balansiga oʻtkazsinlar. 4. Davlat test markazi; bir oy muddatda uzluksiz taʼlim tizimi pedagog, professor oʻqituvchilari va rahbar kadrlarini hamda taʼlim muassasalarini davlat attestatsiyasidan oʻtkazish nizomlarini, shuningdek, taʼlim muassasalari davlat attestatsiyasi jadvalini ishlab chiqsin va Vazirlar Mahkamasiga tasdiqlash uchun kiritsin; Xalq taʼlimi vazirligi bilan birgalikda ikki oy muddat, umumiy oʻrta taʼlim maktab oʻquvchilarining yakuniy attestatsiyasini test sinovlari asosida amalga oshirish tartibini ishlab chiqsin va tasdiqlasin; Oliy va oʻrta maxsus taʼlim vazirligi bilan birgalikda 1998-1999 oʻquv yili davomida akademik litseylar, kasb-hunar kollejlari va oliy taʼlim muassasalari talabalari bilimi darajasini baholashning takomillashtirilgan reyting tizimi, hamda ular tayyorgarligining bosqichli va yakuniy nazoratiga test usuli qoʻllanilishi vositalarini ishlab chiqsin va amaliyotga joriy etsin. 5. Oliy va oʻrta maxsus taʼlim vazirligi va Davlat test markazi yangidan tashkil etilayotgan akademik litseylar va kasb-hunar kollejlariga oʻqituvchi-pedagoglar attestatsiya natijalari asosida ishga qabul qilinishini taʼminlasinlar. 7. Moliya vazirligi Oliy va oʻrta maxsus taʼlim vazirligi, Xalq taʼlimi vazirligi va Davlat test markazining budjet xarajatlari miqdoriga tegishli oʻzgartirishlar kiritsin. 8. Toshkent shahar hokimligi bir oy muddatda Boshqarmani tegishli bino bilan taʼminlash masalasini hal qilsin. 9. Oʻzbekiston Respublikasi Vazirlar Mahkamasining 1994-yil 10-fevraldagi 64-son qarori oʻz kuchini yoʻqotgan deb hisoblansin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
Harbiy va muqobil xizmatning belgilangan muddatlarini oʻtab boʻlgan shaxslarni qurolli kuchlar, chegara va ichki qoʻshinlar saflaridan zaxiraga boʻshatish va fuqarolarni muddatli harbiy va muqobil xizmatga navbatdagi chaqirish toʻgʻrisida
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari, chegara va ichki qoʻshinlari saflaridan zaxiraga boʻshatilsin. 2. 1971 — 1980-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 1998-yilning aprel-may oylarida muddatli harbiy va muqobil xizmatga chaqirilsin.
OʻZBEKISTON RESPUBLIKASI VAZIRLAR MAHKAMASINING 1995 YIL 12 SENTYABRDAGI 354-SON QARORI BILAN TASDIQLANGAN MOLIYA-SANOAT GURUHLARI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2022-07-22)

“Tovar bozorlarida monopolistik faoliyatni cheklash va raqobat toʻgʻrisidagi Oʻzbekiston Respublikasining Qonunini amalga kiritish tartibi haqida” Oʻzbekiston Respublikasi Oliy Majlisining 1997-yil 27-dekabrdagi qarorini bajarish yuzasidan Vazirlar Mahkamasi qaror qiladi: 1. Vazirlar Mahkamasining 1995-yil 12-sentabrdagi 354-son qarori bilan tasdiqlangan Moliya-sanoat guruhlari toʻgʻrisidagi nizomga ilovaga muvofiq oʻzgartirishlar kiritilsin. Vazirlar Mahkamasining 1995-yil 12-sentabrdagi 354-son qarori bilan tasdiqlangan Moliya-sanoat guruhlari toʻgʻrisidagi nizomning 10-bandida: ikkinchi xatboshi quyidagi tahrirda bayon qilinsin: “moliya-sanoat guruhi qatnashchilari tarkibiga monopol korxonalar roʻyxatiga kiritilgan korxonalarning kirishlariga”; uchinchi xatboshi chiqarib tashlansin.
MUZEYLAR FAOLIYATINI QOʻLLAB-QUVVATLASh MASALALARI TOʻGʻRISIDA
(resolution, 2018-06-20)

Oʻzbekiston Respublikasi Prezidentining “Muzeylar faoliyatini tubdan yaxshilash va takomillashtirish toʻgʻrisida” 1998-yil 12-yanvardagi PF-1913-son Farmonini bajarish maqsadida Vazirlar Mahkamasi qaror qiladi: 5. Oʻzbekiston Respublikasi Madaniyat va sport vazirligi Iqtisodiyot vazirligi, Oliy va oʻrta maxsus taʼlim vazirligi hamda Badiiy akademiya bilan birgalikda 1999-yildan boshlab muzey xodimlari malakasini oshirish tizimini yoʻlga qoʻyish, Kadrlar tayyorlash milliy dasturi asosida oʻquv rejasi va dasturlarini tuzish, muzeyshunos mutaxassislar tayyorlashni yaxshilash chora-tadbirlarini koʻrsin. 6. 1998-yilning ikkinchi yarmidan boshlab muzey xodimlarining oylik maoshlariga 25 foiz ustama haq toʻlansin. Oʻzbekiston Respublikasi Madaniyat ishlari vazirligi Mehnat vazirligi va Moliya vazirligi bilan birgalikda mazkur ustama haq joriy etiladigan muzey xodimlarining lavozimlar roʻyxatini belgilasin. 12. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari joylarda muzeylar faoliyatini takomillashtirish, ularning moddiy-texnika bazasini mustahkamlashga har tomonlama yordam koʻrsatsinlar. 13. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.Azizxoʻjayev zimmasiga yuklansin.
QIShLOQ XOʻJALIGI TEXNIKASI VA TEXNOLOGIYALARINI DAVLAT SINOVLARIDAN OʻTKAZISh SIFATINI OShIRISh ChORA-TADBIRLARI TOʻGʻRISIDA
(resolution, 2022-07-22)

Respublika korxonalarida ishlab chiqarilayotgan va xorijdan keltirilayotgan traktorlar, qishloq xoʻjaligi mashinalari va asbob-uskunalarini davlat, sertifikatsiya, moslashtirish sinovlaridan va boshqa xil sinovlardan oʻtkazish sifatini tubdan yaxshilash, qishloq xoʻjaligining texnika bilan jihozlanganlik darajasini oshirish hamda qishloq xoʻjaligi ekinlarini oʻstirish va hosilini yigʻishtirish boʻyicha barcha texnologik jarayonlarni bajarishda mashina-traktor parkining puxta ishlashini taʼminlash maqsadida Vazirlar Mahkamasi qaror qiladi: 1. Oʻzbekiston mashina sinash stansiyasi (OʻzMSS) “Oʻzagromashservis” uyushmasi tarkibidagi Oʻzbekiston qishloq xoʻjaligi texnikasi va texnologiyalarini sertifikatsiyalash va sinash davlat markazi (OʻzQTTDM)ga aylantirilsin. 4.Belgilansinki: respublikada yangidan yaratilayotgan traktorlar, qishloq xoʻjaligi mashinalari va asbob-uskunalarining, shuningdek xorijdan keltirilayotganlarining barcha namunalari, ularni respublika qishloq xoʻjaligida ishlatishning ishonchliligini va samaradorligini tekshirib koʻrish maqsadida, Oʻzbekiston davlat markazida majburiy tartibda davlat sinovlaridan oʻtkaziladi. Bunda xorijdan keltiriladigan texnika, qoidaga koʻra, tanlov asosida sinovdan oʻtkaziladi; Oʻzbekiston davlat markazida tayyorlangan sinovlar natijalarini Oʻzbekiston Respublikasi Vazirlar Mahkamasining 1998-yil 5-fevraldagi 44-f-son farmoyishi bilan Oʻzbekiston Respublikasi Qishloq va suv xoʻjaligi vazirligi huzurida tashkil etilgan Qishloq xoʻjaligida texnika siyosatini amalga oshirish Kengashi koʻrib chiqadi va ular boʻyicha qarorlar qabul qiladi; qishloq xoʻjaligi texnikasini seriyali ishlab chiqaradigan mashinasozlik korxonalari ularni nazorat sinovlariga muntazam taqdim etishga majburdirlar. 5. “Oʻzqishloqxoʻjaliktaʼminottuzatish” davlat-kooperativ qoʻmitasi: Oʻzbekiston qishloq xoʻjaligi texnikasi va texnologiyalarini sertifikatsiyalash va sinash davlat markazi Ustavini bir oy muddatda ishlab chiqsin va belgilangan tartibda tasdiqlasin; qishloq xoʻjaligi texnikasini davlat sinovidan oʻtkazishning Vazirlar Mahkamasi tomonidan 1992-yil 7-aprelda tasdiqlangan tartibini qayta koʻrib chiqsin va uni bir oy muddatda Vazirlar Mahkamasiga kelishib olish uchun taqdim etsin; Oʻzbekiston Respublikasi Qishloq va suv xoʻjaligi vazirligi bilan birgalikda, seriyalab ishlab chiqarilayotgan qishloq xoʻjaligi texnikasini Mashina va asbob-uskunalarning texnikaviy holatini nazorat qilish davlat bosh inspeksiyasining tekshirishlar dalolatnomalari boʻyicha takroriy sinovdan oʻtkazish tartibini ishlab chiqsin; Oʻzbekiston davlat markazida joylashgan Oʻzbekiston qishloq xoʻjaligini mexanizatsiyalash tarixi muzeyining, shuningdek eng yangi qishloq xoʻjaligi texnikasi koʻrgazmasining faoliyat koʻrsatishini taʼminlash chora-tadbirlarini koʻrsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. H. Joʻrabekov zimmasiga yuklansin. Jami: 130 kishi
TOSHKENT SHAHRIDA XALQARO KLASSDAGI 4 YULDUZLI MEHMONXONA QURILISHI SAMARADORLIGINI OSHIRISH BOʻYICHA QOʻSHIMCHA CHORA-TADBIRLAR TOʻGʻRISIDA
(resolution, 2021-02-22)

Hukumatning 1996-yil 5-noyabrdagi 380-son qaroriga muvofiq “Buig” firmasi (Fransiya) tomonidan Toshkent shahrida qurilayotgan xalqaro klassdagi 4 yulduzli mehmonxona qurilishi samaradorligi va sifatini oshirish maqsadida Vazirlar Mahkamasi qaror qiladi: 1. Toshkent shahar hokimligining loyiha umumiy qiymatini 13 mln Fransiya frankiga koʻpaytirgan holda mehmonxona fondini 250 oʻringacha koʻpaytirish va binoning old tomonlarini pardozlash ishlari sifatini oshirish yuzasidan taklifiga rozilik berilsin. 2. Maʼlumot uchun qabul qilinsinki, qoʻshimcha ishlarni mablagʻ bilan taʼminlash ularning bajarilishiga koʻra 1998-yilda Toshkent shahar hokimligi mablagʻlari hisobidan toʻlovlar jadvaliga binoan quyidagi tartibda amalga oshiriladi: umumiy miqdorning 50 foizi (6,5 mln Fransiya frankiga teng) Oʻzbekiston Respublikasi Markaziy bankining toʻlov kunidagi kursi boʻyicha milliy valyutada; umumiy miqdorning 50 foizi (6,5 mln Fransiya franki) — “Buig” firmasiga qurilish ishlariga haq toʻlash uchun Fransiya frankida. 3. Mehmonxona qurilishi barcha davriga: a) “Buig” firmasi bilan toʻgʻridan-toʻgʻri kontraktlar boʻyicha Oʻzbekiston Respublikasi rezidentlari tomonidan yetkazib beriladigan mahsulotlar va bajariladigan xizmatlar qoʻshilgan qiymat soligʻidan; b) “Buig” firmasi va uning subpudratchilari: kontraktni amalga oshirishdan olingan daromadlarga nisbatan soliqlar va yigʻimlarning barcha turlaridan; “Toshkentuyjoyinvestqurilish” korporatsiyasining Kapital qurilish bosh boshqarmasi buyurtmanomalari boʻyicha firma xodimlariga vizalar berganlik va ularni Oʻzbekiston Respublikasi Ichki ishlar vazirligi va Tashqi ishlar vazirligida roʻyxatdan oʻtkazganlik uchun olinadigan boj va yigʻimlardan; xorijiy mutaxassislarni mehnat faoliyatini amalga oshirish uchun Oʻzbekiston Respublikasi Mehnat vazirligida roʻyxatdan oʻtkazganlik uchun va litsenziyalar berganlik uchun olinadigan yigʻimlardan ozod qilinsin. 4. Toshkent shahar hokimligi “Buig” firmasi tomonidan taqdim etilgan tasdiqlovchi hujjatlar asosida ish boshlangan paytdan va mazkur qaror imzolanishiga qadar “Buig” firmasi tomonidan toʻlangan qoʻshilgan qiymat soligʻi, vizalarni rasmiylashtirish boʻyicha xarajatlar va boshqa soliqlar va yigʻimlarni “Buig” firmasiga oʻz mablagʻlari hisobidan qoplasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R. R. Yunusov, B. S. Hamidov va Toshkent shahar hokimi K. N. Toʻlaganov zimmasiga yuklansin.
SANITARIYA QONUNLARINI BUZGANLIK UChUN JAVOBGARLIKNI KUChAYTIRISh TOʻGʻRISIDA
(decree, 2021-04-30)

Davlat sanitariya nazorati tizimi faoliyatining roli va samaradorligini oshirish, yuqumli kasalliklar koʻpayishining oldini olish, respublika aholi yashash joylarining sanitariya-epidemiologiya holati uchun shaharlar va tumanlar hokimlari, korxonalar, muassasalar, oʻzini oʻzi boshqarish organlari rahbarlari va fuqarolarning huquqiy javobgarligini kuchaytirish maqsadida: 1. Belgilansinki, tumanlar va shaharlardagi aholi yashash joylarining sanitariya-epidemiologiya vaziyati uchun kommunal va sanitariya xizmatlari rahbarlari bilan birgalikda hokimlar shaxsan javob beradilar. 2. Sanitariya nazorati organlarining “Davlat sanitariya nazorati toʻgʻrisida”gi Oʻzbekiston Respublikasi Qonuniga muvofiq hududlarning sanitariya muhofazasi va kasalliklarning oldini olishga doir amalga oshiriladigan faoliyatiga toʻsqinlik qilish maqsadida ushbu organlarga har qanday taʼsir koʻrsatish qatʼiy taqiqlansin. 4. Oʻzbekiston Respublikasi Adliya vazirligi va Oʻzbekiston Respublikasi Prokuraturasi jarimalar qonun hujjatlari bilan belgilangan muddatlarda toʻlanmagan hollarda davlat sanitariya nazorati organlarining qarorlari bajarilishini taʼminlasinlar. 5. Oʻzbekiston Respublikasi Adliya vazirligi bir hafta muddatda Oʻzbekiston Respublikasi Vazirlar Mahkamasiga: sanitariya qonunchiligi va epidemiyaga qarshi kurash qoidalarini buzilganligi uchun jinoiy javobgarlik belgilash; qonun hujjatlariga mazkur Farmondan kelib chiquvchi qoʻshimchalar va oʻzgartirishlar toʻgʻrisida takliflar kiritsin. 6. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, Oʻzbekiston Respublikasi Sogʻliqni saqlash vaziri, Oʻzbekiston Respublikasi Kommunal xizmat koʻrsatish vaziri aholi yashash joylarining sanitariya-epidemiologiya holatini yaxshilash, yuqumli kasalliklar bilan kasallanishning oldini olish, sanitariya qonunlari talablari bajarilishi uchun mahalliy hokimiyat organlari, kommunal xizmat va sanitariya nazorati organlarining javobgarligini oshirish boʻyicha chora-tadbirlar kompleksini ishlab chiqsinlar va amalga oshirsinlar. 7. Oʻzbekiston Teleradiokompaniyasi, Milliy axborot agentligi respublika sanitariya-epidemiologiya xizmatining faoliyati toʻgʻrisida maxsus telekoʻrsatuvlar va ruknlar joriy etsin. 8. Mazkur Farmonning bajarilishini nazorat qilish Bosh vazirning birinchi oʻrinbosari, Epidemiyaga qarshi kurash respublika favqulodda komissiyasi raisi I. H. Joʻrabekov zimmasiga yuklansin.
YAPONIYA HUKUMATI TOMONIDAN BERILAYOTGAN BEGʻARAZ YORDAMDAN SAMARALI FOYDALANISH TOʻGʻRISIDA
(resolution, 2021-02-22)

Yaponiya Hukumati tomonidan berilayotgan 676 mln yapon iyeni (qariyb 5,8 mln AQSH dollari) miqdoridagi tibbiy asbob-uskunalar Samarqand va Navoiy viloyatlari bolalar kasalxonalariga oʻz vaqtida yetkazib berilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirning oʻrinbosari A.A. Azizxoʻjayev Almashuv Notalarini Oʻzbekiston Respublikasi Hukumati nomidan imzolashga vakil qilinsin. Oʻzbekiston Respublikasi Sogʻliqni saqlash vazirligi Tashqi iqtisodiy aloqalar vazirligi bilan birgalikda Almashuv Notalariga tegishli barcha zarur hujjatlarni rasmiylashtirsin. Rasmiylashtirish va hujjatlarni imzolash 1998-yil 24-fevralgacha tugallansin. 2. Oʻzbekiston Respublikasi va Yaponiya Hukumatlari oʻrtasidagi Almashuv Notalariga muvofiq: Samarqand va Navoiy viloyatlari yangi tugʻilgan bolalar uchun bolalar kasalxonalarini tibbiy asbob-uskunalar bilan jihozlash uchun begʻaraz yordam uchun berilgan mablagʻlarga xizmat koʻrsatish Oʻzbekiston Respublikasi Sogʻliqni saqlash vazirligiga; Yaponiya Hukumati tomonidan koʻrsatilgan Yaponiya bankida hisob raqami ochish huquqi berilgan holda yuqorida qayd etilgan yordamga bank xizmati koʻrsatish Oʻzbekiston Respublikasi Tashqi iqtisodiy faoliyat milliy bankiga yuklansin. 3. Oʻzbekiston Respublikasi Sogʻliqni saqlash vazirligi, Tashqi iqtisodiy aloqalar vazirligi va Tashqi iqtisodiy faoliyat milliy banki Yaponiyaning begʻaraz yordamini olish uchun nazarda tutilgan barcha tartibotlarning Yaponiya tomoni bilan kelishilgan muddatlarda bajarilishi taʼminlasinlar. 4. Begʻaraz yordam hisobiga Oʻzbekiston Respublikasiga keltiriladigan asbob-uskunalar, mahsulotlar va xizmatlar boj poshlinalaridan barcha turdagi soliqlar, yigʻimlardan hamda yoʻl jamgʻarmasiga ajratmalardan ozod qilinsin. 5. Ichki ishlar vazirligi, Davlat bojxona qoʻmitasi va Davlat soliq qoʻmitasi koʻrsatib oʻtilgan loyihaning yaponiyalik qatnashchilarni Oʻzbekistondagi yashash joyida roʻyxatdan oʻtkazish uchun yigʻimlar, boj poshlinalari va soliqlar toʻlashdan ozod qilsinlar. 6. Oʻzbekiston Respublikasi Tashqi ishlar vazirligi koʻrsatib oʻtilgan loyihaning yaponiyalik qatnashchilarga, Sogʻliqni saqlash vazirligining buyurtmanomasiga binoan, konsullik va boshqa turdagi yigʻimlar olmasdan koʻp martalik vizalar berilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirning oʻrinbosari A.A.Azizxoʻjayev zimmasiga yuklansin.
QIShLOQ XOʻJALIGIGA IShLAB ChIQARISh-TEXNIKA XIZMATI KOʻRSATISh TIZIMIDA MAʼMURIY-BOShQARUV XODIMLARI SONINI QISQARTIRISh TOʻGʻRISIDA
(resolution, 2021-02-22)

“Oʻzqishloqxoʻjaliktaʼminottuzatish” davlat-kooperativ qoʻmitasi tizimining boshqaruv apparati tuzilmasini takomillashtirish, qishloq xoʻjaligiga ishlab chiqarish-texnika xizmati koʻrsatish sohasida noishlab chiqarish xarajatlarini qisqartirish maqsadida Vazirlar Mahkamasi qaror qiladi: 1. “Oʻzqishloqxoʻjaliktaʼminottuzatish” davlat-kooperativ qoʻmitasi va Oʻzbekiston Respublikasi Moliya vazirligining shu yil 1-martdan boshlab: “Oʻzqishloqxoʻjaliktaʼminottuzatish” davlat-kooperativ qoʻmitasi xodimlarining cheklangan sonini 134 nafar etib belgilab (xizmat koʻrsatuvchi xodimlardan tashqari), qoʻmita markaziy apparati maʼmuriy-boshqaruv xodimlari sonini 25 foizga qisqartirish haqidagi taklifi qabul qilinsin. Apparat tuzilmasiga 1-ilovaga muvofiq rozilik berilsin; “Agromashservis” viloyat (Qoraqalpogʻiston Respublikasi) aksiyadorlik birlashmalari maʼmuriy-boshqaruv xodimlari sonini 20 foizga; “MTP” davlat-aksiyadorlik jamiyatlari maʼmuriy-boshqaruv xodimlari sonini 15 foizga qisqartirish haqidagi takliflari qabul qilinsin. 2. “Agromashservis” aksiyadorlik birlashmalarining va “MTP” davlat-aksiyadorlik jamiyatlarining namunaviy tuzilmalariga 2 va 3-ilovalarga muvofiq rozilik berilsin. Vazirlar Mahkamasining 1997-yil 19-martdagi 152-son qaroriga 1a-ilova oʻz kuchini yoʻqotgan deb hisoblansin. 3. “Oʻzqishloqxoʻjaliktaʼminottuzatish” davlat-kooperativ qoʻmitasi (Olimjonov)ga: maʼmuriy-boshqaruv xodimlari qonun hujjatlarida belgilangan tartibda qisqartirilishini taʼminlash va qoʻmitaning koʻrsatib oʻtilgan boʻlinmalari shtat jadvallariga tegishli oʻzgartirishlar kiritish; 1998-yil 15-aprelgacha barcha tarkibiy boʻlinmalarda maʼmuriy-boshqaruv apparati xodimlarini belgilangan tartibda attestatsiyadan oʻtkazish; tarkibiy boʻlinmalar rahbarlari va mutaxassislarining Jahon iqtisodiyoti va diplomatiya universitetida, Oliy xoʻjalik sudining oʻquv markazida, Oʻzbekiston Respublikasi Makroiqtisodiyot va statistika vazirligi huzuridagi Bozor munosabatlari oʻquv-konsalting markazida kurslarda bozor iqtisodiyoti sharoitlarida xoʻjalik yuritish prinsiplari va usullariga oʻqitilishini tashkil etish topshirilsin. 4. Mazkur qarorning bajarilishini nazorat qilish Bosh vazirning birinchi oʻrinbosari I. H. Joʻrabekov zimmasiga yuklansin. Jami: 134 kishi Jami: 38 — 47 kishi Jami: 28 — 32 kishi
OʻZBEKISTON RESPUBLIKASI BOJ HUDUDIGA OZIQ-OVQAT ETIL SPIRTI OLIB KELTIRIShNI TARTIBGA SOLISh TOʻGʻRISIDA
(resolution, 2021-02-22)

Keyingi paytlarda oziq-ovqat etil spirtini Oʻzbekiston Respublikasi boj hududi orqali gʻayriqonuniy ravishda olib oʻtish hollari, shuningdek uni bojxonada rasmiylashtirmasdan olib kelishga urinishlar tez-tez uchramoqda. Alkogolli mahsulotlar ishlab chiqarishga davlat monopoliyasini, ichki bozorni himoya qilishni taʼminlash va Oʻzbekiston Respublikasi boj hududiga oziq-ovqat etil spirtini olib kelishni tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining birinchi oʻrinbosari I.H. Joʻrabekov “Oʻzdavstandart” markazi va Oʻzbekiston Respublikasi Sogʻliqni saqlash vazirligi bilan birgalikda alkogolli mahsulotlar sifatiga va ularni ishlab chiqarish sanitariya-gigiyena sharoitlariga talablar kuchaytirilishini taʼminlasin. Spirt, aroq va boshqa alkogolli mahsulotlarni ishlab chiqarish huquqiga ega boʻlgan yuridik shaxslar roʻyxati qayta koʻrib chiqilsin, bunda belgilangan meʼyorlarni buzuvchi mahsulot ishlab chiqaruvchilarni litsenziyalardan mahrum qilish nazarda tutilsin. Alkogolli mahsulotlarni ishlab chiqarish huquqini beruvchi litsenziyalar berishda ishlab chiqarish sharoitlarining talablarga muvofiqligi puxta tahlil etilsin. 4. Oʻzbekiston Respublikasi Davlat bojxona qoʻmitasi Ichki ishlar vazirligi bilan birgalikda spirtni gʻayriqonuniy ravishda olib kelishning oldini olish yuzasidan taʼsirchan choralarni koʻrsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.
VAZIRLAR MAHKAMASINING “VILOYATLAR VA TOShKENT ShAHAR HOKIMLIKLARI APPARATI TUZILMASINI TAKOMILLAShTIRISh TOʻGʻRISIDA” 1997-YIL 17-IYUNDAGI 301-SON QARORIGA OʻZGARTIRIShLAR KIRITISh TOʻGʻRISIDA
(resolution, 2004-07-20)

Vazirlar Mahkamasining “Akademik litseylar va kasb-hunar kollejlarini tashkil etish va ularning faoliyatini boshqarish toʻgʻrisida” 1998-yil 24-fevraldagi 77-son qaroriga muvofiq Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari apparati tuzilmasida Qoraqalpogʻiston Respublikasi Xalq taʼlimi vazirligi, viloyatlar va Toshkent shahar xalq taʼlimi boshqarmalarining tugatiladigan hunar-texnika taʼlimi boʻlimlari va metodik kabinetlari shtatlari hisobiga oʻrta maxsus, kasb-hunar taʼlimi boshqarmalari 1—4*-ilovalarga muvofiq tashkil etilsin. 2. Belgilab qoʻyilsinki: Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari apparatidagi oʻrta maxsus, kasb-hunar taʼlimi boshqarmalariga Qoraqalpogʻiston Respublikasi Vazirlar Kengashining raisi, viloyatlar va Toshkent shahar hokimlari shaxsan rahbarlik qiladilar; Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari oʻrta maxsus, kasb-hunar taʼlimi boshqarmalarining boshliqlari Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlim markazi bilan kelishilgan holda Qoraqalpogʻiston Respublikasi Vazirlar Kengashi va tegishli hokimlar tomonidan tayinlanadilar.